Source: https://www.najpravo.sk/rady-a-vzory/vzory-rozhodnuti-sudu/uznesenia/z/zastavenie-dovolacieho-konania-pre-nezaplatenie-poplatku-10-ods-1-zsp.html
Timestamp: 2020-02-18 19:40:11+00:00

Document:
Zastavenie dovolacieho konania pre nezaplatenie poplatku § 10 ods. 1 ZSP | Z | Najprávo.sk - najlepší právny poradca
Zastavenie dovolacieho konania pre nezaplatenie poplatku § 10 ods. 1 ZSP
18.6. 2011, 20:47 | Admin 3
45Cb/74/2010-157
Okresný súd XY v obchodno-právnej veci navrhovateľa XY zast. XY proti odporcovi XY zast. XY o zaplatenie 14.898,27 eura s príslušenstvom takto
Súd dovolacie konanie z a s t a v u j e.
Navrhovateľovi sa právo na náhradu trov konania nepriznáva.
Odporca podal dňa 11. mája 2011 vo veci dovolanie. Súd ho výzvou zo dňa 18. 05. 2011 vyzval na zaplatenie súdneho poplatku za podané dovolanie vo výške 1787,-- eur podľa položky č. 1 písm. a/ s poukazom na § 6 ods. 2 tretia veta Zákona o súdnych poplatkoch, a to v lehote 10 dní. Odporca poplatok v lehote nezaplatil.
Podľa ust. § 2 ods. 4 zákona č. 71/1992 Zb. o súdnych poplatkoch v odvolacom konaní je poplatníkom ten, kto podal odvolanie, pri dovolaní ten, kto podal dovolanie. Poplatníkom je tiež ten, kto podal opravný prostriedok proti rozhodnutiu správneho orgánu a v konaní nebol úspešný.
Podľa ust. § 5 ods. 1 písm. a/ vyššie citovaného zákona poplatková povinnosť vzniká podaním návrhu, odvolania a dovolania alebo žiadosti na vykonanie poplatkového úkonu, ak je poplatníkom navrhovateľ, odvolateľ a dovolateľ.
Podľa ust. § 6 ods. 2 vyššie cit. zák. ak je sadzba poplatku ustanovená za konanie, rozumie sa tým konanie na jednom stupni. Poplatok podľa rovnakej sadzby sa vyberá i v odvolacom konaní vo veci samej. Poplatok za dovolanie sa vyberá vo výške dvojnásobku poplatku ustanoveného v sadzobníku.
Podľa ust. § 10 ods. 1 vyššie citovaného zákona ak nebol zaplatený poplatok splatný podaním návrhu na začatie konania alebo dovolania, prvostupňový súd vyzve poplatníka, aby poplatok zaplatil v lehote, ktorú určí spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. Súd vyzve poplatníka na zaplatenie poplatku splatného podaním návrhu na začatie konania predtým, ako nariadi pojednávanie tak, aby lehota od zaplatenia poplatku do pojednávania, vydania platobného rozkazu a rozkazu na plnenie alebo rozhodnutia bez nariadenia pojednávania 5b) nebola dlhšia ako dva mesiace; túto lehotu môže predseda súdu z dôležitých dôvodov predĺžiť.
Výška súdneho poplatku bola vypočítaná zo základu 14.898,27 eura. Poplatok z tohto základu predstavuje 893,50 eura a dvojnásobok poplatku podľa § 6 ods. 2 tretia veta ZSP teda predstavuje sumu 1787,-- eur.
Výzva na zaplatenie súdneho poplatku bola právnemu zástupcovi odporcu doručená dňa 20. 05. 2011. Lehota na zaplatenie poplatku uplynula odporcovi dňa 30. 05. 2011, a keďže v tejto lehote nebol súdny poplatok zaplatený, pričom o následkoch zastavenia konania bol odporca poučený, súd postupoval podľa ust. § 10 ods. 1 Zákona č. 71/1992 Zb. o súdnych poplatkoch v platnom znení a dovolacie konanie zastavil.
Vzhľadom k tomu, že odporca nezaplatením súdneho poplatku zavinil, že konanie sa muselo zastaviť, o trovách konania súd rozhodol podľa ust. § 146 ods. 2 prvej vety O. s. p. tak, že navrhovateľovi náhradu trov konania nepriznal, keďže si žiadne trovy dovolacieho konania neuplatnil.
V XY dňa 17. júna 2011

References: § 10
 § 10
 súd 

Súd 
 Súd 
 § 6
 § 2
 § 5
 § 6
 § 10
 súd 
 súd 
 Súd 
 § 6
 súd 
 § 10
 súd 
 § 146